**Heikki Harju** (s. 13. tammikuuta 1997 Kurikka) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla HockeyEttan-joukkue Tyringe SoSSissa. Hän on pelipaikaltaan oikea laitahyökkääjä.

Ura
---

Harju on Kurikan Ryhdin kasvatti. Hän siirtyi juniorina sittemmin S-Kiekkoon. Kaudella 2012–2013 Harju oli C-nuorten Mestiskarsinnoissa joukkueensa paras pistemies ja maalintekijä tehoilla 17+12=29. C-nuorten Suomi-sarjassa hän oli S-Kiekon paras pistemies ja syöttäjä tehoilla 12+19=31. Kaudeksi 2013–2014 Harju siirtyi Vaasan Sportin B2-nuoriin. Hän oli 11 osumallaan joukkueen paras maalintekijä Josef Danielčákin kanssa. Kaudella 2014–2015 Harju oli B-nuorten Mestiksessä Sportin paras maalintekijä 19 osumallaan. B-nuorten SM-sarjassa hän voitti joukkueen sisäisen piste-, maali- ja syöttöpörssin tehoilla 10+12=22.

Kaudella 2016–2017 Harju oli tehoilla 9+22=31 Sportin A-nuorten paras syöttäjä ja hän jakoi joukkueen sisäisen pistepörssin voiton Rasmus Aaltosen kanssa. Kaudella 2017–2018 Harju jakoi tehoilla 11+18=29 joukkueen sisäisen pistepörssin kolmannen sijan Eetu Mäen kanssa.

Kaudella 2018–2019 Harju debytoi Sportin SM-liigajoukkueessa. Hän teki liigadebyyttinsä 20. helmikuuta 2019 Helsingin IFK:ta vastaan. Harjulle avautui paikka Sportin kokoonpanosta, kun Brody Sutter, Tomi Körkkö ja Aleksi Ainali olivat loukkaantuneina sekä Roope Talaja pelikiellossa. Harju merkittiin heti joukkueen ykkösketjun vasempaan laitaan Tommi Tikan ja Olavi Vauhkosen viereen. Hän sai ottelussa jääaikaa 11.26 minuuttia. Hän toimi ottelussa myös Sportin alivoiman sijaiskärsijänä yhteensä seitsemän minuutin ajan sekä Tommi Tikan (5+20 minuuttia) että Jesse Paukun (2+10 minuuttia) saaman rangaistuksen ajan. Harju pelasi kauden aikana kaksi SM-liigaottelua ilman tehopisteitä. Hän pelasi suurimman osan kaudestaan Sportin A-nuorissa. Harju oli tehoilla 21+37=58 joukkueen paras syöttäjä Eetu Mäen kanssa sekä kolmanneksi paras pistemies. Hän jakoi koko A-nuorten SM-liigan alku- ja runkosarjan yhteenlasketun pistepörssin kahdeksannen sijan Tapparan Lassi Vanhatalon kanssa. Pudotuspeleissä Harju oli joukkueen paras syöttäjä kuudella syöttöpisteellään. Hän voitti kauden päätteeksi A-nuorten SM-pronssia.

Huhtikuussa 2019 Harju teki Sportin kanssa 1+1-vuotisen SM-liigasopimuksen. Samalla hänen vahvistettiin siirtyvän koko kauden 2019–2020 kattavalla sopimuksella lainalle Mestis-joukkue Kokkolan Hermekseen. Harju pelasi tulokaskautensa aikana 31 runkosarjaottelua tehopistein 10+7=17 sekä neljä Suomen Cupin ottelua tehden yhden syöttöpisteen, kunnes tammikuussa 2020 hänen kautensa päättyi taklaustilanteessa tulleen loukkaantumisen vuoksi ottelussa Jokipoikia vastaan.

Sport ei käyttänyt Harjun sopimuksessa ollutta optiota. Huhtikuussa 2020 hän teki kuitenkin vuoden mittaisen sopimuksen Hermeksen kanssa. Kaudella 2020–2021 Harju jakoi seitsemällä osumallaan Hermeksen sisäisen maalipörssin toisen sijan Eemeli Takalan ja Oskari Uomalan kanssa edellään Erik Ahopelto. Hän sijoittui myös tehoilla 6+7=13 koko Mestiksen pudotuspelien pistepörssissä toiseksi edellään vain joukkuetoveri Zdeněk Sedlák. Harju voitti kauden päätteeksi Mestis-hopeaa. Kesäkuussa 2021 hän teki Hermeksen kanssa vuoden mittaisen jatkosopimuksen.

Kaudeksi 2022–2023 Harju siirtyi vuoden mittaisella sopimuksella Ruotsin kolmanneksi korkeimmalle sarjatasolle HockeyEttan-joukkue Tyringe SoSSin joukkueeseen.

Muuta
-----

Harjun isoveli Hannu pelasi omalla urallaan hyökkääjänä Suomen ja Norjan alemmissa sarjoissa sekä Uuden-Seelannin NZIHL-liigassa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | Sport | A-SM | 48 | 7 | 10 | 17 | 8 | – | – | – | – | – |
| 2016–2017 | Sport | A-SM | 48 | 9 | 22 | 31 | 24 | – | – | – | – | – |
| 2017–2018 | Sport | A-SM | 48 | 11 | 18 | 29 | 18 | – | – | – | – | – |
| 2018–2019 | Sport | A-SM | 49 | 21 | 37 | 58 | 66 | 8 | 1 | 6 | 7 | 28 |
|  | Sport | SM-liiga | 2 | 0 | 0 | 0 | 0 | – | – | – | – | – |
| 2019–2020 | Hermes | Mestis | 31 | 10 | 7 | 17 | 31 | – | – | – | – | – |
| 2020–2021 | Hermes | Mestis | 28 | 7 | 9 | 16 | 8 | 12 | 6 | 7 | 13 | 4 |
| 2021–2022 | Hermes | Mestis | 45 | 13 | 13 | 26 | 10 | 2 | 1 | 0 | 1 | 0 |
| 1 kausi | yhteensä | SM-liiga | 2 | 0 | 0 | 0 | 0 | – | – | – | – | – |
| 3 kautta | yhteensä | Mestis | 104 | 30 | 29 | 59 | 49 | 14 | 7 | 7 | 14 | 4 |

Lähteet
-------

* Heikki Harju The Internet Hockey Databasessa (englanniksi)
* Heikki Harju Eurohockey-sivustolla (englanniksi)
* Heikki Harju *Elite Prospects*. Everysport Media Group AB.  (englanniksi)

### Viitteet

1. ↑  Kokkolan Hermes twitterissä *twitter.com*.  24.7.2020. Edustus Hermes ry. Viitattu 24.7.2020.
2. ↑  Tilastot *liiga.fi*. Jääkiekon SM-liiga Oy. Viitattu 20.2.2019.
3. 1 2 3 4  Heikki Harju *Elite Prospects*. Everysport Media Group AB.  (englanniksi)
4. ↑  Elite Prospects - S-Kiekko U16 *eliteprospects.com*. Everysport Media Group AB. Viitattu 4.4.2019. (englanniksi)
5. ↑  Elite Prospects - Sport U17 *eliteprospects.com*. Everysport Media Group AB. Viitattu 4.4.2019. (englanniksi)
6. ↑  Elite Prospects - Sport U18 *eliteprospects.com*. Everysport Media Group AB. Viitattu 4.4.2019. (englanniksi)
7. ↑  Elite Prospects - Sport U20 *eliteprospects.com*. Everysport Media Group AB. Viitattu 5.4.2019. (englanniksi)
8. ↑  Elite Prospects - Sport U20 *eliteprospects.com*. Everysport Media Group AB. Viitattu 5.4.2019. (englanniksi)
9. ↑  Sportin kokoonpanossa uusi liigadebytantti *pohjalainen.fi*.  20.2.2019. I-Mediat Oy. Viitattu 20.2.2019.
10. ↑  Kokoonpanot *liiga.fi*.  20.2.2019. Jääkiekon SM-liiga Oy. Viitattu 20.2.2019.
11. ↑  Ottelutilastot *liiga.fi*.  20.2.2019. Jääkiekon SM-liiga Oy. Viitattu 20.2.2019.
12. ↑  Otteluseuranta *liiga.fi*.  20.2.2019. Jääkiekon SM-liiga Oy. Viitattu 20.2.2019.
13. ↑  Elite Prospects - U20 SM-sarja Stats 2018-2019 *eliteprospects.com*. Everysport Media Group AB. Viitattu 13.1.2022. (englanniksi)
14. ↑  Elite Prospects - Sport U20 *eliteprospects.com*. Everysport Media Group AB. Viitattu 13.1.2022. (englanniksi)
15. ↑  Chris DeSousa vahvistaa Sportin hyökkäystä *vaasansport.fi*.  26.4.2019. Hockey-Team Vaasan Sport Oy. Viitattu 13.1.2022.
16. ↑  Hokkarit naulaan lyönyt Vänttinen loikkaa Hermeksen penkin taakse *Jatkoaika.com*.  26.4.2019. Jatkoaika r.y. Viitattu 26.4.2019.
17. ↑  UUTINEN: HEIKKI HARJUN KAUSI OHI *kokkolanhermes.fi*.  15.1.2020. Edustus Hermes ry. Viitattu 17.3.2020.
18. ↑  TIEDOTE: EETU PAASOVAARA JA HEIKKI HARJU JATKAVAT HERMEKSESSÄ! *kokkolanhermes.fi*.  15.4.2020. Edustus Hermes ry. Viitattu 15.4.2020.
19. ↑  Elite Prospects - Mestis Stats 2020-2021 *eliteprospects.com*. Everysport Media Group AB. Viitattu 13.1.2022. (englanniksi)
20. ↑  HEIKKI HARJU JATKAA *kokkolanhermes.fi*.  18.6.2021. Edustus Hermes ry. Viitattu 13.1.2022.
21. ↑  Heikki Harju klar för 22/23! *tsos.com*.  17.8.2022. Tyringe Skid & Skridskosällskap. Viitattu 25.9.2022. (ruotsiksi)
22. ↑  Hannu Harju *Elite Prospects*. Everysport Media Group AB.  (englanniksi)